Viborger Samler, 1840-05-28
Hs. Maj. Dronningen har i Anledning af Sølvbryllupsfesten stiftet et Legat, af hvilket 6 Damer, 3 her i Danmark og 3 i Hertugdømmerne, erholde en aarlig Understøttelse af 200 Rbd., saalænge de forblive i ugift Stand. (Da.) Paa Deres Majestæter Kongens og Dronningens Sølvbryllupsfestdag vare samtlige Elever af de militaire Skoler, der sortere under Directionen for Garnisonsskolevæsenet, samlede i deres respective Skolelocaler i den store Jnfantericaserne, de tvende jydske Regimenters Caserne og i Citadellet, til et der for dem paa allerhøieste Befaling foranstaltet Middagsmaaltid, hvori 430 Voxne og Børn deeltoge. (Dag.) Jaften - hedder det i "Dagen" for i Løverdags - vil der paa Charlottenborg blive anbragt et Transparent, som sikkert vil blive meget smukt. Hymen og Amor svæve med hinanden, idet Hymen holder i den høire Haand sin Brudefakkel, i den venstre to Krandse, hvoraf den ene erindrer om det første Bryllup, den anden og Sølvbrylluppet; Amor omflynger Hymen for at erindre om, at Kjærligheden her følger og stedse vil følge det høie Ægtepar. Under den Sammenstimlen af Folk, der, som sædvanligt ved slige Leiligheder, foranledigedes af Festiviteterne i de sidste Dage, gav sig alt i Fredags Aftes en Tilbøielighed tilkjende til Gadenordener. Paa Slotspladsen bleve endeel Beegkrandse kastede omkuld, og Politiet maatte henved Kl. 11 med Magt adskille Folkestimlen. - Medens det kgl. Herskab, var i Løverdags Aftes paa Theatret og Jlluminationen arrangeredes paa Kongens Nytorv, vare der atter iblandt den store Masse Mennesker, Nogle, som omreve Beegkrandsene udenfor Thotts Palai, ved hvilken Leilighed nogle Ruder der udsloges. Efterat Kongehuset havde forladt Theatret, og Følget var passeret, strømmede en stor Skare Mennesker bagefter under Hurraraab og Støien til Amalienborg. Der ophørte man med disse Raab, begav sig derimod igjennem Bredgaden igjen til Kongens Nytorv og standsede noget udenfor Hovedvagten. Man tog nu, med en Flok Drenge i Spidsen, Veien ned af Østergade og naaede under Sang og Huien Regentsen, udenfor hvilken et Hurra blev udbragt. Toget trak derpaa til Nørregade, hvor den blandede Mængde udbrød i et flere Gange gjentaget Hurra udenfor Proc. Christensens Bopæl. Lignende Raab gjentoges atter paa Lille Kjøbmagergade, hvorfra Toget gik til Hauserpladsen. Her fandt Politiet sig foranlediget til med Magt at adsplitte Folkehoben. Paa Veien derfra søgte den flere Gange at samle sig, standsede ogsaa paa Amagertorv, men blev der atter med physisk Magt henved Kl. 12 aldeles adsplittet. – Jgaar Aftes sporedes Jntet til slige Optrin. – Man har paastaaet, at flere velklædte Personer skulle have deeltaget i disse Excesser, men ligesom vi i det Hele maae modsige dette som ubeføiet, saaledes maae vi navnligen afvise slig Relation for de academiske Borgeres Vedkommende. Dette hæderlige Samfund har altid lagt Tact for Orden og Sømmelighed for Dagen, og vilde derfor heller ikke ved slig Leilighed fornedre sig til at begaae Excesser. – Jdag har Politidirecteuren ved udstædt Bekjendtgjørelser advaret imod Deeltagelse saavel i Gadenordener i Almindelighed, som i Særdeleshed mod Optog, der ikke i Forveien ere anmeldte for Politiet. – Vi maae med Fædrelandet, beklage, at saadan Advarsel ikke er udgaaet alt for nogle Uger siden, da Anledning dertil gaves. (B. T.)